Държавен вестник, бр. 111, 2025 г., стр. 91

БРОЙ  111	
Д Ъ Р Ж А В Е Н  В Е С Т Н И К 	
СТР.  91   
 
 
1. Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална квалификация съгласно 
Закона за професионалното образование и обучение 
За придобиване на трета и четвърта степен на професионална квалификация по професията 
„Помощник-треньор по вид спорт“ от Списъка на професиите за професионално образование и 
обучение, утвърден от министъра на образованието и науката със Заповед № РД09-2230 от 
09.08.2024 г., изискванията за входящото минимално образователно равнище към кандидатите са: 
1.1.1. За придобиване на трета степен на професионална квалификация 
– за ученици – завършено основно образование; 
– за лица, навършили 16 години – придобито право за явяване на държавни зрелостни 
изпити или завършено средно образование. 
1.1.2. За придобиване на четвърта степен на професионална квалификация – завършено 
средно образование. 
 1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
2.1. Трета степен на професионална квалификация по професията „Помощник-
треньор по вид спорт“ 
Професията „Помощник-треньор по вид спорт“ с трета степен на професионална 
квалификация е насочена към лица, които желаят да се реализират в областта на спортната 
подготовка. Дейността е насочена към подпомагане работата на треньорите, главните и старши 
треньори в процеса на първоначална селекция и началната спортна подготовка на спортистите в 
индивидуални и колективни спортове. Помощник-треньорът осъществява своята дейност 
задължително под ръководството на треньор (вкл. главен и старши треньор) и участва активно в 
провеждането на тренировъчните занимания. Той съдейства за реализирането на задачи, свързани 
с различните видове подготовка на трениращите, като същевременно допринася и за 
изграждането на спортна култура и възпитава дисциплина. 
Съгласно Наредба № 1 от 4 февруари 2019 г. за треньорските кадри (Обн. ДВ. бр.13 2019г.) 
помощник-треньорът, притежаващ трета степен на професионална квалификация, има право да 
упражнява дейност в подкрепа на треньорския състав. Това предполага наличие на практически 
умения, задълбочени знания в рамките на спецификата на вида спорт и способност за изпълнение 
на задачи с ограничена самостоятелност и отговорност. 
Помощник-треньорът се включва в подготовката и реализирането на тренировъчния 
процес, като подпомага планирането, контрола на тренировъчния процес, подпомага 
провеждането на отделни части на тренировката, демонстрира упражнения или различни 
елементи от техниката, следи за безопасното и правилното им изпълнение и съдейства при анализ 
на спортните резултати. Той работи с трениращите както индивидуално, така и в 
група/колективно, като се съобразява с техните възрастови характеристики, двигателни 
способности и психически качества, под контрола на треньор. Дейността му включва и участие в 
организирането на състезания, лагери и други спортни прояви, като той подпомага дейностите, 
следи за дисциплината и повишава мотивацията на участниците. 
Професионалният профил на помощник-треньора изисква познания по теория и методика 
на спортната подготовка, възрастова и спортна психология, педагогика, основи на анатомията, 
биохимията, физиологията и хигиената. Той трябва да проявява умения за работа в екип, 
комуникация и педагогическо въздействие върху трениращите. Организационната му роля е 
подчинена на общата стратегия на треньора, но включва изпълнение на конкретни задачи с 
определена степен на самостоятелност.